CELEX: 32012R0104
Language: et
Date: 2012-02-07 00:00:00
Title: Komisjoni rakendusmäärus (EL) nr 104/2012, 7. veebruar 2012 , teatavate kaupade klassifitseerimise kohta kombineeritud nomenklatuuris

9.2.2012   
            
            
               ET
            
            
               Euroopa Liidu Teataja
            
            
               L 36/19
            
         KOMISJONI RAKENDUSMÄÄRUS (EL) nr 104/2012,
   7. veebruar 2012,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. veebruar 2012
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Nn jalgrattakomplekt, mis koosneb järgmistest osadest:
                  
                              a)
                           
                           
                              raam,
                           
                        
                              b)
                           
                           
                              esihark ja
                           
                        
                              c)
                           
                           
                              kaks rattapöida (velge).
                           
                        Osad esitatakse tollivormistuseks üheaegselt, kuid need on eraldi pakendatud.
               
               
                  
                              a)
                           
                           8714 91 10
                        
                              b)
                           
                           8714 91 30
                        
                              c)
                           
                           8714 92 10
                        
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 8714, 8714 91, 8714 91 10 ja 8714 91 30 ning 8714 92 ja 8714 92 10 sõnastusega.
                  Kuna omavahel kokkupandud osadel ei ole komplektse jalgratta põhiomadusi, ei või toodet klassifitseerida kombineeritud nomenklatuuri klassifitseerimise üldreegli 2 a järgi alamrubriiki 8712 00 mittekomplektse jalgrattana (vt ka kombineeritud nomenklatuuri selgitavad märkused, alamrubriik 8712 00).
                  Kuna osad ei ole pakendatud koos, ei või neid klassifitseerida jaekaubanduse jaoks mõeldud komplektina esitatud kaubana kombineeritud nomenklatuuri klassifitseerimise üldreegli 3 b tähenduses. Seega tuleb komponendid klassifitseerida eraldi.
                  Seega tuleb raam klassifitseerida CN-koodi 8714 91 10 alla, esikahvel CN-koodi 8714 91 30 alla ja pöiad (veljed) CN-koodi 8714 92 10 alla.